Rendkívüli sajtótájékoztatót tart Szabó Tamás, a DVTK ügyvezetője – 1910.hu – a DVTK szurkolók otthona
2016.09.06. 2016.09.06. Elek Zoltán
Ma 10 órától sajtótájékoztatót tart Szabó Tamás, a DVTK ügyvezetője, kollégánk a helyszínről tudósít, cikkünk folyamatosan frissül.
10:45: Vége a sajtótájékoztatónak, köszönjük a figyelmet!
10:45: Lesz-e sportág bővítés? Van a DVTK-nak is teherbíró képessége, de a következő években jöhet még 1-2 sportág, például a birkózás, ők egyelőre csak a DVTK nevét használhatják, de szervezetileg még nem tartoznak a DVTK családba.
10:43: Befolyásolja-e az a működtetést, hogy Leisztinger Tamás eladta a szállodáit? Ez nem tartozik rá, de Leisztinger Tamás nagyon elkötelezett, a klub jó kezekben van, mindenkinek ilyen tulajdonost kíván
10:41: Nem lehetne-e inkább a győzelmi pénzre rámenni, és a jó eredmények utáni több néző által generált bevételre? Más nagyságrend a kettő, sose volt akkora jegyárbevétel, mint a pénz, amit a légiós kvótáért kap a klub, ha nem lenne ilyen MLSZ ajánlás, ő akkor is indokoltnak tartaná ezek betartását
10:39: Milyen esetben lehet eltekinteni az MLSZ ajánlást betartásától, ha már nagyon hátrafelé kell tekintgetni? Fontos betartani a légiós szabályt, mert óriási lyuk lenne a költségvetésben, fiatalokat szerepeltetni akarunk, egyet akkor is játszatnánk, ha nem járna érte pénz, mert a fiatalok érdeke a fejlődés
10:37: a focicsapatnál életbe léphetnek változások, a keretbe télig már elég nehéz belenyúlni, néhány játékos kikerülhet az első keretből, és az NB3-as csapattal edzhet, vagy az U19-es csapattal, illetve lehet még pénzbüntetés is, de reméli, hogy idáig nem jutunk el
10:35: az új stadionban valószínűleg nem a klub kompetenciája lesz a jegyárak megállapítása, ha Mezőkövesden lesznek a hazai mérkőzések, ott nem számít sok szurkolóra, mert messze van, ő úgy látja, hogy olcsóbb jegyekkel sem lennének sokkal többen, ha fontos meccs van, akkor mindig a drágább jegyek kelnek el először
10:32: Ismét a nézőszámról, jegyárakról van kérdés, ezzel kapcsolatban elmondta, hogy egy éve hülye helyzetben van a klub, régóta készülnek a költözésre, ezért nem fejlesztenek, mert fél évre felesleges, a jegyárakon sem érdemes változtatni ilyen rövid időre, ráadásul nálunk fontos bevételi forrás a jegyár, bár sok csapatnál nem az, és ezért nem gondolja, hogy nagyon tudnának ezen csökkenteni
10:30: Bognár szerződéshosszabbításával kapcsolatban érkezett kérdés, folyamatosan tárgyal vele a klub erről. Okukával kapcsolatban elmondta, hogy amikor hosszabbított vele a klub, akkor még nem tudták, hogy érkezik majd arra a posztra a válogatott szintű Lázár, de így viszont Okukáért pénzt kaptunk az eligazolásakor
10:28: Elfogadhatatlan, hogy mi kapjuk a legtöbb gólt, hogy mindig gólt kapunk az első percekben. Mindenben támogatja a vezetőedzőt, a sikertelenséget több okra vezeti vissza, ezek közé tartozik az elégtelen fizikai felkészítés Egervári Sándor hirtelen távozása miatt, de a játékosok hozzáállását tartja az elsődleges problémának
10:26: “Partner a klubvezetés abban, hogy Horváth télen elküldje aki gyengén teljesít?”, a válasz pedig: abszolút mértékben, ha rajta múlna, néhányan már az U17-tel edzenének, de Horváth Ferenc kérte, hogy télig bizonyíthasson mindenki
10:24: a sajtó munkatársai kérdeznek, “Mit szól a klubvezetés a csökkenő nézőszámokra”?, a válasz pedig: próbálnak akciókat szervezni, hogy emelkedjen a nézőszám, de ez nem újkeletű dolog, ha nincs eredmény, nincsenek nézők, az NB2-ben ketten álltak a barátjával az egyik szektorban
10:22: Mezőkövesden játszhatja a klub a hazai mérkőzéseit, de ütközés esetén Nyíregyháza is szóba kerülhet
10:20: ismét foci, az Egerrel és a Salgótarjánnal való regionális együttműködés jól alakul, szeptember 24-én várható az utolsó hazai bajnoki mérkőzés, amit Diósgyőrben játszik a csapat, de erről hivatalos értesítést még nem kapott a klub
10:18: sakk: számukra a középmezőny a realitás, az utánpótlás aktív, tervben van, hogy a miskolci játékosok szerepeltetését preferálják
10:17: asztalitenisz: régen volt már élvonalbeli csapatunk, reális cél lehet a stabil bennmaradás, évek kellenek még a fiatalok beépítéséhez, ez még befektetést igényel
10:16: a kosárlabda utánpótlásban nagy a lemaradásunk az élcsapatokhoz képest, de nagyot léptünk előre, mert a válogatott szövetségi kapitánya érkezett segíteni a fejlődést, új csarnokra is szükség lenne Miskolcon az utánpótlás számára
10:14: kosárlabda: a tavalyi kupagyőzelem után a bajnokságban a sérülések beleszóltak a végső helyezésekbe, az idei szezon elején a fiatal magyar játékosokat fogja a csapat előnyben részesíteni, a szezon végén pedig hangsúlyosabb szerepet kapnak majd a légiósok, nagyon erős a mezőny, a Sopronnal, Győrrel, Péccsel nehéz felvenni a versenyt
10:11: jégkorong következik, minden adott az elmúlt két év sikereit újra elérni, fogadna rá, hogy most is harcban leszünk a bajnoki címért, a Jegesmedvék utánpótlása is a DVTK család tagja ettől az évtől, szó volt róla, hogy az EBEL-ben vagy a szlovák Extraligában indul majd a csapat, ez nem jött össze, de egy lengyel-szlovák-magyar közös bajnokságot el tudna képzelni
10:09: megalakult a női nagypályás felnőtt csapat, eddig szép győzelmeket arattak, cél a feljutás az első osztályba, a csapatot helyi játékosok alkotják, Szabó Tamás biztos a feljutásban
10:08: a felnőtt csapattal kapcsolatban elmondta, hogy elbeszélgetett a csapattal, mert az elmúlt másfél hónap minősíthetetlen volt, számukra a középmezőny eleje a célkitűzés
10:06: a klub felveszi a városi sportvezetőkkel a kapcsolatot az utánpótlás központ támogatásával kapcsolatban, eközben pedig elkezdődtek a bajnoki küzdelmek is az utánpótlásban, a legfontosabb korosztály az U17, mert számukra adott a feljutás lehetősége, Sütő Szilárdot alkalmasnak látja arra, hogy az utánpótlást az ország legjobbjai közé emelje
10:04: bekerültünk a regionális utánpótlás központok közé, ez hatalmas eredmény, nagy volt a lemaradásunk, de hatalmasat léptünk előre, könnyebb lesz itt tartani a fiatal tehetségeket, hosszabb távon meghatározó klub lehetünk
10:02: a klub fejlődik regionálisan, minden sportág helyzetéről lesz pár szó, a focival kezdi Szabó Tamás
10:00: a tervek szerint 1-2 havonta lesz ehhez hasonló szurkolói tájékoztatás
09:59: megérkezett Szabó Tamás
09:56: gyülekeznek a sajtó képviselői, hamarosan kezdődik a sajtótájékoztató
09:47: ezúttal is frissítővel és rágcsálnivalóval készültek az újságírók fogadására a DVTK munkatársai
09:42: a sajtótájékoztatóra minden készen áll
A főkép forrása: dvtk.eu
Tippjáték 7. forduló – érdekességek